รัฐนอร์ทแคโรไลนา

| รัฐนอร์ทแคโรไลนา |
| --- | --- |
รัฐ
รัฐนอร์ทแคโรไลนา
   ธง ตรา
สมญา: Tarheel State; Old North State
คำขวัญ: Esse quam videri: "To be, rather than to seem"
เพลง: ดิโอลด์นอร์ทสเตต
แผนที่สหรัฐเน้นรัฐนอร์ทแคโรไลนา
ประเทศ: สหรัฐ
สถานะก่อนเป็นรัฐ: Province of North Carolina
เข้าร่วมสหรัฐ: 21 พฤศจิกายน ค.ศ. 1789 (รัฐที่ 12)
เมืองหลวง: ราลี
เมืองใหญ่สุด: ชาร์ลอตต์
มหานครใหญ่สุด: ชาร์ลอตต์
การปกครอง
 • ผู้ว่าการ: รอย คูเปอร์ (D)
 • รองผู้ว่าการ: มาร์ก โรบินสัน (R)
สภานิติบัญญัติ: General Assembly
 • สภาสูง: วุฒิสภา
 • สภาล่าง: สภาผู้แทนราษฎร
ฝ่ายตุลาการ: North Carolina Supreme Court
สมาชิกวุฒิสภา: ทอม ทิลลิส (R) เท็ด บัดด์ (R)
สมาชิกสภาผู้แทนราษฎร:   รีพับลิกัน 8 คน  เดโมแครต 5 คน 
พื้นที่
 • ทั้งหมด: 53,819 ตร.ไมล์ (139,390 ตร.กม.)
 • พื้นดิน: 48,711 ตร.ไมล์ (126,161 ตร.กม.)
 • พื้นน้ำ: 1,972 ตร.ไมล์ (5,108 ตร.กม.)  9.5%
อันดับพื้นที่: อันดับที่ 28
ขนาด
 • ความยาว: 500 ไมล์ (804 กิโลเมตร)
 • ความกว้าง: 184 ไมล์ (296 กิโลเมตร)
ความสูง: 700 ฟุต (210 เมตร)
ความสูงจุดสูงสุด (เขามิตเชลล์): 6,684 ฟุต (2,037 เมตร)
ความสูงจุดต่ำสุด (มหาสมุทรแอตแลนติก): 0 ฟุต (0 เมตร)
ประชากร (2021)
 • ทั้งหมด: 10,551,162 คน
 • อันดับ: อันดับที่ 9  • อันดับรายได้อันดับที่ 39 • ค่ามัธยฐานรายได้ครัวเรือน$52,752 
 • ความหนาแน่น: 214.6 คน/ตร.ไมล์ (82.9 คน/ตร.กม.)
 • อันดับความหนาแน่น: อันดับที่ 15
ภาษา
 • ภาษาทางการ: อังกฤษ
 • ภาษาพูด: ณ ค.ศ. 2010 อังกฤษ 90.70%  สเปน 6.93%  อื่น ๆ 2.73% 
เขตเวลา: UTC−05:00 (ตะวันออก)
 • ฤดูร้อน  (เวลาออมแสง): UTC−04:00 (EDT)
อักษรย่อไปรษณีย์: NC
รหัส ISO 3166: US-NC
อักษรย่อเดิม: N.C.
ละติจูด: 33° 50′ N ถึง 36° 35′ N
ลองจิจูด: 75° 28′ W ถึง 84° 19′ W
เว็บไซต์: www.nc.gov
รัฐนอร์ทแคโรไลนา (เสียงอ่านภาษาอังกฤษ: /ˈnɔrθ ˌkær əˈlaɪ nə/) เป็นรัฐทางตะวันออกเฉียงใต้ของสหรัฐ มีอาณาเขตติดกับมหาสมุทรแอตแลนติกทางทิศตะวันออก, ติดรัฐเวอร์จิเนียทางทิศเหนือ, ติดรัฐเซาท์แคโรไลนาทางทิศใต้, ติดรัฐจอร์เจียทางทิศตะวันตกเฉียงใต้ และรัฐเทนเนสซีทางทิศตะวันตก มีสถานะเป็นรัฐขนาดใหญ่ที่สุดอันดับที่ 28 และรัฐที่มีประชากรมากที่สุดอันดับ 9 ของสหรัฐ อ้างอิงตามสำมะโนสหรัฐ ค.ศ. 2020 มีประชากรประมาณ 10,439,388 อาศัยในรัฐนี้ ราลีมีสถานะเป็นเมืองหลวงของรัฐ ในขณะที่เมืองที่มีประชากรมากที่สุดคือชาร์ลอตต์ด้วยจำนวนประชากรในเขตเมืองเกือบ 2,900,000 คนใน ค.ศ. 2023 และยังเป็นเมืองที่มีประชากรมากที่สุดอันดับที่ 22 ของสหรัฐ รวมทั้งเป็นศูนย์กลางธนาคารที่ใหญ่ที่สุดในประเทศต่อจากนิวยอร์ก มหานครไทรแองเกิลซึ่งมีประชากรประมาณ 2,368,947 คนในปี 2023 เป็นเขตเมืองใหญ่ที่มีประชากรมากเป็นอันดับสองในรัฐ และมากที่สุดอันดับที่ 31 ในสหรัฐซึ่งเป็นที่ตั้งของสถาบันไทรแองเกิล สถาบันวิจัยขนาดใหญ่ที่สุดในสหรัฐ
พบหลักฐานที่เก่าแก่ที่อ้างถึงการตั้งถิ่นฐานของมนุษย์ในนอร์ทแคโรไลนาเมื่อ 10,000 ปีที่แล้วบริเวณแหล่งโบราณคดีฮาดเวย์ บริเวณทั้งหมดเคยเป็นที่อาศัยของชนเผ่าโบราณซึ่งใช้ภาษาพื้นเมือง อาทิ อัลกองควินแคโรไลนา, กลุ่มภาษาอิระควอย และภาษาซีอูอันก่อนการมาถึงของชาวยุโรป พระเจ้าชาลส์ที่ 2 แห่งอังกฤษ ทรงพระราชทานอาณานิคมแก่ขุนนางแปดคนโดยตั้งชื่ออาณานิคมตามชื่อกษัตริย์ ซึ่งได้รับการสถาปนาขึ้นในปี 1670 โดยมีการตั้งถิ่นฐานถาวรครั้งแรกที่เมืองชาร์ลส์ (ชาร์ลสตัน) และเนื่องจากความยากลำบากในการปกครองอาณานิคมทั้งหมด ในที่สุดอาณานิคมจึงถูกแบ่งแยก และนอร์ธแคโรไลนาได้รับการสถาปนาในปี 1729 ในฐานะหนึ่งในสิบสามอาณานิคม มติแฮลิแฟกซ์ซึ่งได้รับการรับรองเมื่อวันที่ 12 เมษายน ค.ศ. 1776 ถือเป็นการเรียกร้องเอกราชจากจักรวรรดิบริติชอย่างเป็นทางการท่ามกลางอาณานิคมต่าง ๆ ในช่วงการปฏิวัติอเมริกา
นอร์ทแคโรไลนากลายเป็นรัฐที่ 12 ที่ประกาศสัตยาบันต่อรัฐธรรมนูญสหรัฐเมื่อวันที่ 21 พฤศจิกายน ค.ศ. 1789 ในช่วงก่อนสงครามกลางเมืองอเมริกา นอร์ธแคโรไลนาประกาศแยกตัวออกจากสหภาพอย่างไม่เต็มใจเมื่อวันที่ 20 พฤษภาคม ค.ศ. 1861 และกลายเป็นรัฐที่สิบจากจำนวนสิบเอ็ดรัฐที่เข้าร่วมสมาพันธรัฐอเมริกา หลังสิ้นสุดสงครามกลางเมืองอเมริกา รัฐได้รับการคืนสู่สหภาพเมื่อวันที่ 4 กรกฎาคม ค.ศ. 1868 ต่อมา ได้เกิดเหตุการณ์สำคัญของโลกเมื่อวันที่ 17 ธันวาคม ค.ศ. 1904 เมื่อพี่น้องไรต์ประสบความสำเร็จในทดลองขับเคลื่อนอากาศยานได้เป็นครั้งแรกของโลก ณ เมืองคิตตีฮอว์ค รัฐได้ยกย่องความสำเร็จดังกล่าวด้วยการติดป้ายวลี "First in Flight" บนป้ายทะเบียนอากาศยานควบคู่ไปกับการออกแบบป้ายสมัยใหม่ด้วยการใช้วลี "First in Freedom" เพื่อระลึกถึงคำประกาศอิสรภาพเมคเลนเบิร์ก และมติแฮลิแฟกซ์
ลักษณะภูมิประเทศของนอร์ทแคโรไลนาได้รับอิทธิพลจากพื้นที่สูงและภูมิประเทศที่หลากหลาย ระดับความสูงทอดยาวลงมาจากเทือกเขาแอปพาเลเชียนไปจนถึงที่ราบสูงพีดมอนต์ และที่ราบแอตแลนติก ภูเขามิทเชลล์ที่ความสูง 2,037 เมตร ถือเป็นจุดที่สูงที่สุดในทวีปอเมริกาเหนือซึ่งตั้งอยู่ทางทิศตะวันออกของแม่น้ำมิสซิสซิปปี พื้นที่รัฐส่วนใหญ่ตกอยู่ในเขตภูมิอากาศแบบอบอุ่นชื้นกึ่งเขตร้อน ยกเว้นพื้นที่ภูเขาทางทิศตะวันตกของรัฐมีสภาพอากาศแบบภูมิอากาศแบบอบอุ่นชื้นภาคพื้นสมุทร รัฐนี้เป็นที่ตั้งของสถานศึกษาที่มีชื่อเสียง เช่น มหาวิทยาลัยนอร์ทแคโรไลนา และมหาวิทยาลัยนอร์ทแคโรไลนาสเตต ทีมกีฬาที่มีชื่อเสียงได้แก่ ชาล็อตฮอร์เน็ตส์ (บาสเกตบอล), แคโรไลนา เฮอริเคนส์ (ฮอกกี้) และ แคโรไลนา แพนเทอส์ (อเมริกันฟุตบอล)